Zyra e Koordinatorit për zhvillim të agjencive të OKB-së në Kosovë

**Çmimi i gazetarisë për varfëri 2017**

**Fushëveprimi**

1. **Sfondi**

Çrrënjosja e varfërisë dhe objektivat për zhvillim të qëndrueshëm në Kosovë

Përmes Rezolutës së Kombeve të Bashkuara të miratuar më 22 dhjetor, 1992, Asambleja e Përgjithshme deklaroi **17 tetorin si Ditën ndërkombëtare për zhdukjen e varfërisë**.

Kjo ditë domethënëse e avokimit paraqet një mundësi për t’u njoftuar me përpjekjet dhe luftën e njerëzve që jetojnë në varfëri dhe një shans që shqetësimet e tyre të dëgjohen.

Ndërtimi i një të ardhme të qëndrueshme kërkon përpjekje të intensifikuara për zhdukjen e varfërisë së skajshme dhe diskriminimit, duke u siguruar se të gjithë mund të gëzojnë të drejtat e njeriut, në tërësi. Pjesëmarrja e plotë e njerëzve që jetojnë në varfëri, posaçërisht në vendimet që ndikojnë në jetën dhe komunitetet e tyre, duhet të jenë në qendër të politikave dhe strategjive për të ndërtuar një të ardhme të qëndrueshme. Në këtë mënyrë ne mund të garantojmë se planeti jonë dhe shoqëritë tona mund të plotësojnë nevojat dhe aspiratat e gjithsecilit, për këtë dhe për gjenerata të ardhshme.

Në shtator të vitit 2015, liderët botëror aprovuan Objektivat për zhvillim të qëndrueshëm (OZhQtë)- një sërë objektivash për një të ardhme më të mirë për të gjithë. Edhe pse nuk është nënshkruese në Asamblenë e Përgjithshme të OKB-së, Kosova iu bashkëngjit përpjekjeve për të përfunduar të gjitha format e varfërisë, të luftojë pabarazitë dhe ndryshojë qasjen ndaj çështjeve mjedisore së bashku me partnerët regjional, për kërkesat globale, njëkohësisht duke përmbushur prioritetet e veta institucionale.

Objektivi për zhvillim të qëndrueshëm me numër një - **“Zhdukja e varfërisë në të gjitha format, gjithkund”** – në mënyrë eksplicite pranon se varfëria nuk është rezultat i mungesës së vetëm një faktori, por më shumë faktorëve të ndryshëm të ndërlidhur që ndikojnë në jetën e njerëzve që jetojnë në varfëri.

Kjo do të thotë se duhet të shkojmë përtej pamjes së varfërisë thjesht si mungesë e të ardhurave ose çka është e domosdoshme për mirëqenie materiale- siç janë ushqimi, banimi, toka dhe asetet tjera- në mënyrë që varfëria të kuptohet plotësisht në përmasa të shumta të saj.

Çmimi i varfërisë për gazetari në Kosovë

Me qëllim të ngritjes së vetëdijes për rëndësinë e zhdukjes së varfërisë në kontekstin e Kosovës, **Ekipi i agjencive te OKB-së në Kosovë** **(UNKT)** dhe **Asociacioni i gazetarëve të Kosovës (AGK)** organizon edicionin e 12-të ndarjes së çmimit vjetor **"Çmimi i gazetarisë për varfëri".**

Ceremonia e ndarjes së çmimeve do të mbahet në Prishtinë, më 20 tetor dhe përfshinë përfaqësuesit e medieve, institucionet qendrore dhe komunale, shoqërinë civile, sektorin privat, organizatat ndërkombëtare dhe partnerët tjerë, të përkushtuar për zhdukjen e varfërisë dhe për promovimin e Objektivave për zhvillim të qëndrueshëm në Kosovë.

Qëllimi i çmimit të gazetarisë për varfëri është që të promovojë dhe të ngrit debate rreth çështjeve dhe shkaktarëve të varfërisë dhe që në mënyrë indirekte të ushtrohet ndikim në zvogëlimin e varfërisë, duke bërë presion te vendimmarrësit për ndryshimin e politikave. Njëkohësisht, iniciativa ka për qëllim të inkurajojë zgjidhje kreative për zvogëlimin e varfërisë nëpërmjet prioritizimit konstruktiv dhe targetimit të audiencës në mënyrë efektive.

1. **Kriteret e vlerësimit**

Storiet/produktet e dorëzuara (me shkrim, audio, vizuale) do të vlerësohen në bazë të relevancës me temën kryesore të zhdukjes së varfërisë, duke përfshirë çështjet lidhur me përpjekjet institucionale, për të zvogëluar varfërinë përmes masave specifike (siç është mbrojtja sociale, qasja në punësim, ofrimi i edukimit kualitativ), duke pasur parasysh perspektivën e të drejtave të njeriut.

Për përzgjedhjen e fituesve, paneli vlerësues do të konsiderojë kriteret e hollësishme, si në vazhdim:

* Relevanca me temën e zhdukjes së varfërisë në Kosovë;
* Kualiteti i gazetarisë, duke përfshirë: objektivitetin, analizat kritike, kuptimin, qasjen etike në trajtimin e personave të intervistuar me dinjitet dhe respekt (me vëmendje të posaçme ndaj të drejtave të fëmijëve[[1]](#footnote-1));
* Përfshirja dhe respektimi i diverzitetit: përpjekjet për të siguruar se etnitë e ndryshme, zërat dhe idetë në Kosovë janë të përfaqësuara;
* Ndikimi që storia ka pasur në shoqërinë e Kosovës (dhe përcjellja e mëvonshme nga vendimmarrësit, nëse është e mundur);
* Kreativiteti dhe stili

Në kuadër të temës më të gjerë të varfërisë, mbulimi i temave në vijim do të konsiderohet si përparësi në procesin e vlerësimit:

* Barazia gjinore dhe fuqizimi i grave në vendim-marrje.;
* Ndikimi mjedisor në shëndetësi;
* Sfidat me të cilat ballafaqohet rinia në Kosovë (p.sh. qasja në arsim cilësor, papunësia, etj.);
* Objektivat për zhvillim të qëndrueshëm.

**3. Kriteret për aplikim**

a. Kush mund të aplikojë?

Mund të aplikojnë gazetarët profesionistë, të cilët janë banorë të ligjshëm të Kosovës dhe janë të moshës mbi 18 vjeçare në momentin e Konkursit të hapur për aplikim. (Gjithashtu mund të aplikojnë ekipe të përbëra nga më shumë se një person, me kusht që udhëheqësi i ekipit i identifikuar në Formularin e aplikacionit t’i plotësojë kriteret e lartpërmendura).

Për nevojat e këtij konkursi, gazetarë do të konsiderohet secili person i regjistruar si anëtarë i ndonjë shoqate të gazetarëve në Kosovë, dhe /apo është në marrëdhënie pune me medie të regjistruar në Kosovë.

b. Karakteristikat e kërkuara të tregimeve/produkteve të dorëzuara

Çdo aplikacion mund të përmbajë vetëm një tregim/produkt. Në rast të tregimeve multimediale (p.sh. artikull me shkrim me fotografi), aplikantët duhet të specifikojnë kategorinë në cilën dëshirojnë të marrin pjesë.

Vetëm aplikantët në kategorinë e fotografisë më të mirë mund të dorëzojnë deri në tri fotografi për çdo aplikacion.

Punimet duhet të fokusohen në kontekstin e Kosovës dhe duhet të jenë:

-Shkruar/prodhuar nga ana e gazetarëve profesionistë, që iu përgjigjen kritereve të lartpërmendura;

- Publikuar/transmetuar në mediat e Kosovës në periudhën prej 8 shtator 2016 dhe 12 shtator, 2017;

- Shkruar/prodhuar në gjuhën angleze, shqipe apo serbe;

- Storiet e shkruara ose të prodhuara në çdo gjuhë tjetër të popullatës jo-shumicë në Kosovë mund të dorëzohen vetëm nëse janë përkthyer në gjuhën angleze, shqipe ose serbe;

**4.** **Kategoritë Zyrtare Profesionale**

* Video-storia e shkurtër më e mirë. Gjatësia minimale 3 minuta. Gjatësia maksimale 10-minuta. Transmetimi në TV, webTV, ose në çdo media tjetër;
* Dokumentari më i mirë televiziv. Gjatësia minimale 10-minuta. Gjatësia maksimale 60-minuta. Transmetimi në TV, webTV, ose çfarëdo media tjetër;
* Audio-storia më e mirë. Transmetimi në Radio ose në web Radio;
* Storia më e mirë e shkruar. I publikuar në Gazetë/Magazinë me prezencë offline dhe/ose online;
* Fotografia më e mirë. E bërë në Kosovë dhe e publikuar në shtyp dhe/ose në media online.

**5. Çmimi Special për gazetari joprofesionale**

UNKT dhe Asociacioni i Gazetarëve në Kosovë mund të vendosin të ndajnë deri në dy Çmime Speciale për: storie të shkruar, audio-storie, video ose fotografi, të shkruar ose të prodhuar nga individë të cilët nuk janë gazetarë profesionistë.

Individët që kanë të drejtë aplikimi duhet të jenë banorë të ligjshëm të Kosovës dhe të jenë të moshës mbi 15-vjeçare në momentin e konkursit të hapur për aplikim.

Storiet/produktet duhet të publikohen/transmetohen në media sociale, media dixhitale dhe/ose blogje në periudhën prej 8 shtatorit 2016 deri më 12 shtator 2017.

Kriteret e vlerësimit për këtë çmim janë të njëjta me ato për çmimin e gazetarisë zyrtare për gazetarë profesionistë (shih kriteret e vlerësimit).

**6. Procesi i aplikimit**

**Data e shpalljes së konkursi është e mërkurë 13, shtator 2017.**

**Afati i fundit për aplikim është deri të hënën, më, 5 tetor, 2017 CET.**

Aplikacionet e marra pas skadimit të afatit nuk do të merren parasysh.

Të interesuarit për aplikim, ju lutemi shkarkoni formularin për aplikim në [VEGZË](http://unkt.org/wp-content/uploads/2017/09/JPP2017_ApplicationFormAlbanian.docx) dhe e dërgoni në e-mail adresën [unkt.ks@one.un.org](mailto:unkt.ks@one.un.org) me titull: Aplikim për Çmimin e Gazetarisë me temën e varfërisë 2017.

Për pyetje lidhur me procesin e aplikimit, ju lutemi të na kontaktoni (gjatë ditëve të punës, nga ora 8:30 deri në orën17:30):

Zyra e Koordinatorit për Zhvillim të Organizatës së Kombeve të Bashkuara/UNKT

Tel. 038 249 066 lokali 418

Unkt.ks@one.un.org

**7. Procesi i përzgjedhjes**

Juria

Juria është trup i pavarur, i themeluar vetëm për arsye të vlerësimit dhe përzgjedhjes së stories/produktit më të mirë nga të gjitha kategoritë e ndryshme.

UNKT dhe Asociacioni i Gazetarëve të Kosovës do të përzgjedhin anëtarët e jurisë. Të gjithë anëtarët e jurisë duhet të kenë njohuri të mjaftueshme të çështjeve të varfërisë në Kosovë, si dhe prapavijë dhe aftësi gazetareske/komunikuese.

Përbërja e jurisë do të jetë si në vazhdim:

* Dy anëtarë nga Agjencitë e OKB-së/ zyrtarë të UNKT, të përzgjedhur nga UNKT;

Tre anëtarë nga përfaqësuesit e shoqërisë civile dhe/ose institucionet publike dhe/ose akademia), të përzgjedhur nga Asociacioni i Gazetarëve të Kosovës;

* Të paktën një përfaqësues i Asociacionit të Gazetarëve të Kosovës dhe të paktën një përfaqësues i Zyrës së Koordinatorit për Zhvillim të Kombeve të Bashkuara do të shërbejnë si vëzhgues, pa të drejtë vote.

Në rast të aplikacioneve të vlefshme në kuadër të kategorisë Video më e mirë, një profesionist ne lëmin e filmit/videos do t’i shtohet jurisë si vëzhgues për t’i ndihmuar anëtarët e jurisë që të bëjnë vlerësimin e kualitetit teknik të video produksionit.

Shërbimet e sekretariatit

Anëtarët nga Zyra e Koordinatorit për Zhvillim të Kombeve të Bashkuara do të shërbejnë si Sekretariat për të ndihmuar punën e jurisë gjatë tërë procesit, në bashkëpunim të ngushtë me AGK.

Procesi i përzgjedhjes do të bazohet në kriteret e vlerësimit të dhëna në seksionin 7 të këtij fushëveprimi dhe do të kryhet nën masa të rrepta fshehtësie dhe transparence etike.

Çmimet

**Çdo fitues** nga pesë kategoritë **e Kategorive Zyrtare Profesionale** do të shpërblehen me çmim prej **€ 1,000** (një mijë euro).

Fituesi/fituesit e **Çmimit Special të gazetarisë joprofesionale** do të shpërblehen me një çmim prej **€ 500** (pesëqind euro).

Fituesit do të shpallen në ceremoninë e ndarjes së çmimit, që do të mbahet në Prishtinë, më 20 tetor, 2017. Një ftesë e ndarë do të dërgohet për këtë ngarje. UNKT dhe Asociacioni i Gazetarëve të Kosovës do të kenë të drejtë që të ri-publikojnë/transmetojnë storiet/produktet fituese në mediat e tyre (p.sh. në faqe interneti).

1. Shih gjithashtu: Konventa për të drejtat e fëmijëve; Të drejtat e fëmijëve dhe mediat (Udhëzimet për gazetarë), Federata Ndërkombëtare e gazetarëve.

   [↑](#footnote-ref-1)